ועדת החינוך, התרבות והספורט, כנסת 17, פרוטוקול מספר 1, 2006-05-17 09:00

רוחמה אברהם-בלילא: חבריי חברי הכנסת, וחברותיי חברות הכנסת, התכנסנו כאן כדי לבחור יושב ראש קבוע לוועדת החינוך.

רוחמה אברהם-בלילא: אעבור לעניין הפורמלי.

רוחמה אברהם-בלילא: בהתאם להוראות סעיף 10א' לתקנון הכנסת, ממליצה ועדת הכנסת בפני ועדת החינוך, התרבות והספורט, לבחור בחבר הכנסת מיכאל מלכיאור לכהן כיושב ראש הוועדה.

רוחמה אברהם-בלילא: מי בעד, מי נגד, מי נמנע?

רוחמה אברהם-בלילא: ה צ ב ע ה בעד בחירת חבר הכנסת מיכאל מלכיאור ליו"ר הוועדה – רוב נגד – אין נמנעים – אין ההצבעה בעד בחירת חבר הכנסת מיכאל מלכיאור - התקבלה אדוני היושב ראש, נבחרת פה אחד.

רוחמה אברהם-בלילא: אני מוכרחה לומר שועדת החינוך גדושה ועמוסה.

רוחמה אברהם-בלילא: תלמידים, סטודנטים, אני רואה בוועדה הזו את עתידה של מדינת ישראל משום שהילדים שלנו, הנוער שלנו, אשר אנחנו מחנכים אותם ומעניקים להם את ערכי היסוד, את הדמוקרטיה הישראלית של מדינת ישראל, של תקומת ישראל.

רוחמה אברהם-בלילא: ופה, בוועדה הזאת, נחתכים הרבה מאוד דברים חשובים שיש להם השלכות עתידיות רחבות מאוד.

רוחמה אברהם-בלילא: מהתקופה שבה הכרתי אותך, אני מוכרחה לומר שאתה בהחלט יושב ראש ועדה ראוי, אתה מכיר את הנושא הזה, הוא קרוב לליבך.

רוחמה אברהם-בלילא: אין לי צל של ספק שתצליח להנהיג את הוועדה הזאת בדרך הנכונה וכראוי.

רוחמה אברהם-בלילא: ביקרתי בקדנציה הקודמת מספר פעמים בוועדת החינוך, ואין ספק שהצוות שמלווה אותה ולו אתה זוכה הוא מקצועי, ולרובם של חברי הכנסת יש ידע כזה או אחר בתחום החינוך.

רוחמה אברהם-בלילא: אני מאמינה שתצליחו להעלות את הוועדה הזאת מעלה מעלה.

רוחמה אברהם-בלילא: כהרגלנו נפתח בברכות.

משה גפני: האם הצביעו כבר?

רוחמה אברהם-בלילא: חבר הכנסת גפני, האם אדוני מצרף את קולו לבחירתו של היושב ראש?

משה גפני: כן, בוודאי.

רוחמה אברהם-בלילא: הנושא יירשם בפרוטוקול, וגם חברת הכנסת רונית תירוש מצרפת את קולה.

זבולון אורלב: הואיל ואני מבין היחידים פה שנושא בתואר הקבוע של יושב ראש לשעבר של הועדה הנכבדה הזאת, אני שמח שנתתם לי את זכות הראשונים לברך את ידידי הרב מיכאל מלכיאור, שכבר בתארו הוא משמש תקדים.

זבולון אורלב: למיטב ידיעתי, זה פעם ראשונה שרב מכהן כיושב ראש ועדת החינוך והתרבות, למרות שתמיד הוא אומר לי שתפקידו כחבר כנסת הוא לא תפקיד של רב, אבל זה אף פעם לא מזיק.

זבולון אורלב: אני בהחלט חושב שהרב מלכיאור מקבל את התפקיד המרכזי, לדעתי אחד התפקידים החשובים ביותר של הכנסת, כיושב ראש ועדת החינוך והתרבות, כשהוא בא באמת עם מטען מאוד רציני זה תקדים חשוב, שאדם שהיה שר בממשלות ישראל, אדם שהיה סגן שר בממשלות ישראל, גם סגן שר החינוך.

זבולון אורלב: הוא מקבל את אחד התפקידים עם המטען הגדול הזה, ואני חושב שהוא גילה לאורך כל פעילותו הציבורית כאן בכנסת רגישות מאוד גבוהה לעולם החינוך, לעולם הרוח, וכל מה שקשור לנשמתה של המדינה.

זבולון אורלב: אני מאחל לכולנו, ותחת מנהיגותך כיושב ראש, שבוועדה הזאת נפעל כולנו כקואליציה.

זבולון אורלב: החינוך הוא בהסכמה לאומית מאוד מאוד רחבה.

זבולון אורלב: אולי זאת הבעיה שלו שכולם בעדו, אבל לא כולם מוכנים לעשות למענו.

זבולון אורלב: זה תפקיד מאוד חשוב שאף שהוא בהסכמה לאומית לא נעשה די עבורו.

זבולון אורלב: אבל בוודאי תמצא גיבוי מלא, וכמי שיכהן כאן אולי כראש חברי האופוזיציה, אני מבטיח לך גיבוי, תמיכה, עזרה, סיוע למען החינוך, למען התרבות, למען הספורט וההשכלה הגבוהה במדינת ישראל.

רוחמה אברהם-בלילא: תודה רבה חבר הכנסת אורלב.

רוחמה אברהם-בלילא: חברת הכנסת רונית תירוש, בבקשה.

רונית תירוש: תודה רבה.

רונית תירוש: בוקר טוב, אני כמובן רוצה לאחל בהצלחה רבה לחבר הכנסת הרב מלכיאור.

רונית תירוש: ההיכרות שלנו היא רבת שנים, גם כשהיה סגן שר החינוך, או סגן שרת החינוך.

רונית תירוש: אני בטוחה שאתה תנצל את הידע שצברת אז לעשייה כאן.

רונית תירוש: אני אתן את תרומתי ואעזור ככל שניתן.

רונית תירוש: אני באמת לא חושבת שהחינוך הוא מסוג הנושאים שדורשים חלוקה לאופוזיציה וקואליציה.

רונית תירוש: זה נושא שהוא בנשמתנו, בנפשנו.

רונית תירוש: יש לנו אתגר בלתי רגיל לנו כוועדה לסייע למשרד החינוך במצוקות שלו, גם בעניין הלאקונות הרבות שיש בחקיקה בחינוך, שבעצם היא חקיקה חסרה מאוד.

רונית תירוש: וכמובן בנושא התקציב שהוא נושא מאוד כאוב, וראינו את אותותיו ואת תוצאותיו של הקיצוץ בתוצאות של הבגרות האחרונה.

רונית תירוש: אנחנו צריכים לסייע בנושא הזה.

רונית תירוש: ספציפית, אני חושבת שאני מסוגלת לזהות את הנקודה היותר רגישה אצל הרב מלכיאור, יושב ראש הוועדה.

רונית תירוש: כמי שמאוד רגיש לנושא הילד, התלמיד, זכויותיו, הפרלמנט, יכולתו ונחיצותו בהתדיינויות, ובתהליכי קבלת החלטות.

רונית תירוש: אני חושבת שזו גישה מבורכת.

רונית תירוש: בוועדה הזאת אנחנו נמצא את הדרך איך לתת את המקום הראוי לתלמיד, לצד כבודו של המורה מבלי לפגוע בו כמובן.

רונית תירוש: אנחנו כאן כולנו כדי לסייע.

רונית תירוש: בהצלחה רבה.

רוחמה אברהם-בלילא: תודה רבה חברת הכנסת תירוש.

רוחמה אברהם-בלילא: חבר הכנסת גפני, בבקשה.

משה גפני: תודה רבה.

משה גפני: אני רוצה לברך את ידידי, חבר הכנסת הרב מלכיאור, על הבחירה של התפקיד שהוא אחד התפקידים החשובים בכנסת, יושב ראש ועדת החינוך.

משה גפני: מערכת החינוך נמצאת בליבה של כל החברה בישראל, עם המציאות שבה החינוך נמצא גם לאור הקיצוצים הקשים שנעשו בשנים האחרונות, גם לאור המערכת שנמצאת בביקורת קשה גם בין-לאומית וגם פנימית בישראל.

משה גפני: כמו כולנו, אני יודע את הרגישות שלך לנושא, כפי שאמרה חברת הכנסת רונית תירוש, לגבי הנושא של זכויות הילד, הטיפול בילד, הנושאים החברתיים, הסביבתיים.

משה גפני: ועם כל הרגישות הזאת והמטען התורני שאתה מביא, אני משוכנע ומתפלל שאתה תשכיל לנווט את הוועדה הזאת למקומות שבהם אנחנו כולנו רוצים שהיא תהיה - החינוך על כל גווניו, על כל סוגיו ועל כל ההתפלגויות שלו.

משה גפני: שהוועדה הזאת תהיה ועדה שתנווט את העניין כפי שצריך.

משה גפני: הרב מלכיאור משפט אחד לסיום.

משה גפני: מהנסיון שלי בוועדות הכנסת, את מרכזיותה של הוועדה בנושאים שהיא עוסקת בהם, מביא בסופו של דבר היושב ראש עם החברים.

משה גפני: הוועדה יכולה להיות ועדה שפחות מתחשבים בה, והיא במקרים רבים יכולה להיות ועדה שקובעת סדרים במערכת החינוך, אפילו שזאת ועדה שהיא לא ועדה שמבצעת, אלא ועדה שמפקחת.

משה גפני: והמשרדים הרלבנטיים, בעיקר משרד החינוך בעניין הזה מתחשבים בוועדה לפי התיפקוד שלה.

משה גפני: אני כמי שמכיר אותך, אני חושב שאתה תשכיל להביא את הוועדה למרכז העניין של מערכת החינוך במדינת ישראל, שכולם יצטרכו לשמוע את מה שהוועדה אומרת, לקבל את ההחלטות שלה.

משה גפני: ואני מתפלל לקדוש ברוך הוא שתשכיל לנווט את הוועדה כפי שצריך, ושיהיה לך בהצלחה.

רוחמה אברהם-בלילא: תודה רבה חבר הכנסת גפני.

רוחמה אברהם-בלילא: חברת הכנסת מרינה סולודקין, בבקשה.

מרינה סולודקין: אדוני יושב ראש הוועדה, חברי הטוב הרב מלכיאור.

מרינה סולודקין: אני מאחלת הצלחה רבה.

מרינה סולודקין: אני יודעת שיהיו הצלחות.

מרינה סולודקין: נאבקנו ביחד למען הזכויות של ניצולי שואה, העולים, גם בנושא החינוך עשית הרבה.

מרינה סולודקין: אני רוצה לומר לך, שאני רואה כמה דברים על הפרק, עד כמה אפשר לפטר מורים בבתי ספר, בזמן שיש לנו מודל של מדינה דמוגרפית מתפתחת ולא מצטמצמת.

מרינה סולודקין: בוועדה הזאת אנחנו צריכים לומר לא סופית לדברים האלה.

מרינה סולודקין: דבר שני, התחלתי בוועדה הזו בקדנציה הקודמת לדבר ולדון בנושא מקצוענות וסטנדרטים השכלתיים של מורים במדינת ישראל.

מרינה סולודקין: אנחנו צריכים להפסיק את העבודה של המורים בלי השכלה אקדמית, אנחנו במאה העשרים ואחד, וכאן אנחנו צריכים לקבוע סטנדרטים.

מרינה סולודקין: תודה.

רוחמה אברהם-בלילא: תודה רבה חברת הכנסת סולודקין.

רוחמה אברהם-בלילא: נציג הדורות הבאים, בבקשה.

שלמה שוהם: באתי במיוחד לברך את חבר הכנסת מלכיאור על התפקיד.

שלמה שוהם: שני דברים שחשוב לומר.

שלמה שוהם: אחד – הרב מלכיאור בהתנהלות שלו מאפיין את היכולת לגשר בין פערים, ולחבר קצוות בעם הזה בכלל.

שלמה שוהם: אני חושב שזו אחת התכונות החשובות ביותר שמגיעה לכאן.

שלמה שוהם: גם במיוחד שכאשר אנחנו הולכים קדימה, ואנחנו לא מסתכלים על חטאי העבר, אנחנו מסוגלים הרבה יותר להגיע להסכמות.

שלמה שוהם: אני מניח שזה חלק בד בבד עם עמידה על זכותה וחובתה של הכנסת כרשות עצמאית ומפקחת.

שלמה שוהם: זה יהיה גם חלק חשוב במשא ומתן בהתנהלות מול משרד החינוך, והדבר הזה חשוב וחיוני.

שלמה שוהם: דבר נוסף אני רוצה לומר, שיצא לי בתפקידי האחרון ללוות את הרב מלכיאור בנושא של זכויות הילד.

שלמה שוהם: דיברו איתי על זכויות המורים, אמרתי שלמורים יש ודאי זכויות רבות מאוד.

שלמה שוהם: אחת הזכויות של המורים, זו הזכות ללמד את הילדים, ויש זכויות אחרות שצריך לשמור עליהם כמובן.

שלמה שוהם: אני מניח שהרגישות האנושית שזה החלק שמאפיין את הרב מלכיאור כל הזמן, זה דבר שיתן לו את היכולת לעבור את המסלול הלא פשוט הזה בוועדת החינוך ולהצליח בה.

שלמה שוהם: נציבות הדורות הבאים תתן ככול שניתן את ידה לסייע לדברים, לעסוק בנושא של חזון החינוך, לעסוק בנושא של חקיקה.

שלמה שוהם: הוזכר פה על ידי חברת הכנסת רונית תירוש, הנושא הזה הוא בהחלט חשוב וחיוני, החקיקה בנושא החינוך לוקה בחסר, היא מפוזרת ומפורדת בין העמים, כמעט כמו העם היהודי בזמן מגילת אסתר.

שלמה שוהם: הדבר הזה בהחלט דבר שחשוב מאוד לטפל בו וליצור איזושהי האחדה וקוהורלנטיות לטפל בחוזי המנכ"ל.

שלמה שוהם: יש רשימה ארוכה מאוד של דברים.

שלמה שוהם: חוק החינוך הציבורי הוא חוק חשוב מאוד, יכול להיות שאולי בזמן היושב ראש הזה נשכיל להעלות אותו ולהגיע איתו להסכמה מסויימת.

שלמה שוהם: הדבר הזה בהחלט נושא חשוב.

שלמה שוהם: השאלה הגדולה כמובן מה ייכלל בו, מה לא ייכלל בו.

זבולון אורלב: בעניין הזה יש קואליציה ואופוזיציה.

שלמה שוהם: אני לא מדבר על חוק קיים.

שלמה שוהם: אני מדבר על חוק החינוך הציבורי.

שלמה שוהם: הגיע הזמן שבישראל יהיה חוק חינוך ציבורי.

שלמה שוהם: אני מאחל לחבר הכנסת הצלחה.

רוחמה אברהם-בלילא: תודה רבה.

רוחמה אברהם-בלילא: חברת הכנסת אורית נוקד, בבקשה.

אורית נוקד: החינוך מקפל בתוכו שלושה מושגים בהיבט של זמן, עבר, הווה ועתיד.

אורית נוקד: אני חושבת, חברי, חבר הכנסת הרב מלכיאור, אין אדם שיותר מתאים לך באמת לעמוד בראש הוועדה הזאת.

אורית נוקד: יש לך גם את התכונות, גם את הידע, וגם את הנפש שרוצה לתת, להקשיב ולסייע.

אורית נוקד: אני בטוחה שכאן בוועדה נצליח לשמר גם את המורשת.

אורית נוקד: יש לנו שימור אתרים, יש לנו הרבה היסטוריה, וצריך גם לחנך את הדור הצעיר.

אורית נוקד: לגבי ההווה יש רפורמות, אבל חשוב מאוד שהדברים ייעשו בהסכמה תוך הידברות עם כל הגורמים.

אורית נוקד: ואני משוכנעת, וכאן אני מאוד מתחברת למה שאתה אמרת.

אורית נוקד: אתה מתנועת מימ"ד, עם האישיות שלך אתה תמיד בא מהמקום של גישור, וגישור בין חילונים לדתיים, ובין סוגים שונים של אוכלוסיות.

אורית נוקד: אני בטוחה שיינתן ביטוי הולם לכולם.

אורית נוקד: לגבי העתיד, אני חושבת שחשוב מאוד גם לחזק את תנועות הנוער.

אורית נוקד: אנחנו עוסקים הרבה בנושאים שקשורים לשכבות החלשות, אבל צריך גם להרים על נס את הנושא של המחוננים.

אורית נוקד: לא לשכוח בכל אלו גם את התרבות, את התרבות לנשמה.

אורית נוקד: אני מאמינה שאנחנו ביחד כוועדה נצליח לקדם את הנושאים האלה.

אורית נוקד: אני נמצאת כאן, ונמצא איתי גם חבר הכנסת אלקין, ושנינו חברים בוועדת הכספים.

אורית נוקד: ויכול מאוד להיות שהשילוב הזה – רוחמה מכירה את הועדה, יצליח גם לקדם נושאים רבים.

אורית נוקד: המון המון הצלחה לך ולכולנו.

רוחמה אברהם-בלילא: תודה רבה, חברת הכנסת נוקד.

רוחמה אברהם-בלילא: חבר הכנסת יואל חסון, בבקשה.

יואל חסון: אני מברך אותך, חבר הכנסת מלכיאור על כניסתך לתפקיד.

יואל חסון: אני חושב שיש לך פה הרכב מקצועי ביותר מחברי הוועדה.

יואל חסון: אני חושב שאלו אנשים שרובם עסקו והיו מעורבים בחינוך בכל צדדיו ובכל סוגיו.

יואל חסון: אני חושב שזה משהו שיכול להפוך את הדיונים כאן, ובטוח את ההחלטות לאמיתיות יותר ונוגעות גם יותר בשטח, ומבינות עניין.

יואל חסון: אני בטוח שיעלה כאן על השולחן הנושא של החינוך הפורמלי.

יואל חסון: צריך גם לשים לב להשכלה הגבוהה ולסטודנטים, ולכל הנושא הזה שאני מאמין שיגיע ויעלה פה על השולחן.

יואל חסון: כמובן גם לחינוך הבלתי פורמלי, כמו שאמרה אורית, תנועות הנוער וארגונים אחרים.

יואל חסון: לדעתי, צריך לשים את זה על השולחן ולתת לזה ביטוי.

יואל חסון: כמו שאמרתי, יש כאן אנשים שעברו במערכות החינוך בצורות כאלה ואחרות, שנדע גם להתמודד נכון עם כל הגורמים המקצועיים שהופיעו בפנינו, ולדעת להתמודד גם מקצועית, ולדעת להצליח לגרום להם לשנות חלק ממה שאנחנו מאמינים שצריך לשנות.

יואל חסון: אני מאמין שזאת תהיה ועדה טובה, ומאחל לך בהצלחה.

רוחמה אברהם-בלילא: תודה רבה חבר הכנסת חסון.

רוחמה אברהם-בלילא: אחרון הדוברים חבר הכנסת אלקין.

זאב אלקין: קודם כל אני מצטרף לאיחולי הברכות, למרות שאני חייב לציין שאני לא מקנא ברב מלכיאור.

זאב אלקין: הוא נכנס לתפקיד בתקופה לא פשוטה, ונכנס לתפקיד שמערכת החינוך אליבא כולא עלמא, ולפי כל הדעות דורשת רפורמות רציניות.

זאב אלקין: יש 11 ועדות נוספות בכנסת על ועדת החינוך.

זאב אלקין: אבל אם מערכת החינוך לא תשנה את כיוון ההתפתחות שלה בשנים הקרובות, חוששני שבעוד עשר שנים יהיה הרבה מאוד עבודה לכל 11 הוועדות האחרות מכמות הבעיות שיצאו פה, גם בתחום של הביטחון הלאומי וגם בתחום הכלכלי.

זאב אלקין: לכן אני מקווה שנצליח כאן לקדם עד כמה שאפשר את מערכת החינוך.

זאב אלקין: אני חייב גם לציין שהזכירו פה את תפקידך הקודמים.

זאב אלקין: אם אני זוכר היטב, התפקיד הראשון הגדול היה שר לא רק לענייני תפוצות, אלא גם לענייני חברה.

זאב אלקין: אני חושב שיש בכך סמליות גדולה מאוד, כי כל מי שהסתכל אתמוך על הנתונים של תוצאות בחינות הבגרות, בוודאי שם לב שמעבר לירידה הכללית, איפה המכה הכי קשה.

זאב אלקין: במגזר העולים, במגזר הערבי, במגזר הדתי.

זאב אלקין: כאן אני חושב תפקידנו, כל חברי הוועדה יחד איתך, יהיה למקד גם תשומת לב למגזרים האלה.

זאב אלקין: עשית את זה בהרבה מאוד במות, ובהרבה מאוד מסגרות.

זאב אלקין: אני זוכר את שמך בפעילות למען העלייה.

זאב אלקין: אני חושב שהרבה בעיות חברתיות, והרבה בעיות מגזריות יזכו לתשומת לב מיוחדת גם בדיונים כאן בוועדה.

זאב אלקין: ושוב, איחולי הצלחה לך.

זאב אלקין: ההצלחה שלך זה גם הצלחה של הרבה מאוד אנשים מעבר לחברי הוועדה שיושבים פה.

רוחמה אברהם-בלילא: תודה רבה חבר הכנסת אלקין.

רוחמה אברהם-בלילא: חבר הכנסת זכור עבאס, בבקשה.

עבאס זכור: אני מברך את היושב ראש, הרב מלכיאור על התפקיד ומקווה לו הצלחה כאן בתוך חברי הוועדה.

עבאס זכור: אני מאמין ביכולת של הרב לקידום המערכת הכי חשובה למדינה מערכת החינוך.

עבאס זכור: עלינו כולנו לשתף פעולה מלאה כדי לקדם מערכת הכי חשובה גם לכל המגזרים, לכל התושבים, לכל התלמידים בחינוך.

עבאס זכור: המכה שכולנו דיברנו עליה היא מכת הבגרות, היה ברור שאחוז מאוד גבוהה במגזר הערבי 6.6% ירידה בזכאי הבגרות, זה אומר שהקיצוץ מפריע לתוצאות.

עבאס זכור: ידענו שהפער גדול מאוד בין המגזר היהודי לערבי במערכת החינוך.

עבאס זכור: אני מקווה שנעבוד ביחד כמה שנוכל לתת עזרה ולעזור להקטין את הפער בין שני הצדדים, ולתת עזרה לתלמידים במגזר הערבי לחינוך.

רוחמה אברהם-בלילא: תודה רבה.

רוחמה אברהם-בלילא: חבר הכנסת אלכס מילר, בבקשה.

אלכס מילר: בוקר טוב.

אלכס מילר: אני רוצה לברך אותך, חבר הכנסת הרב מלכיאור, על המינוי.

אלכס מילר: אני מצטרף לדברם של חבריי לשולחן בוועדה.

אלכס מילר: אני רוצה לאחל לכולנו שאולי בעשייה משותפת נוכל להתגבר על אותם בעיות שאנחנו היום מתמודדים איתם במערכת החינוך ובהשכלה הגבוהה.

אלכס מילר: שיהיה הצלחה לכולנו.

רוחמה אברהם-בלילא: תודה רבה.

רוחמה אברהם-בלילא: חבר הכנסת אמסלם, בבקשה.

חיים אמסלם: ידידי הרב מלכיאור, חבר הכנסת, יושב ראש הוועדה.

חיים אמסלם: אני רוצה להצטרף לברכות.

חיים אמסלם: האמת היא שכולם כבר דיברו והדגישו את חשיבות החינוך, והחינוך הוא באמת סלע קיומנו.

חיים אמסלם: החינוך במדינת ישראל בכל המגזרים.

חיים אמסלם: לא סתם נאמר, חנוך לנער על פי דרכו, פן ישכיל ויסור ממנה.

חיים אמסלם: על פי דרכו, פירושו של דבר, כל אחד ודרכו.

חיים אמסלם: זה החינוך במגזר היהודי לסוגיו, החרדי והלא חרדי.

חיים אמסלם: במגזר הערבי, ובמגזרים האחרים.

חיים אמסלם: תפקידנו כאן בוועדה היא לעזור לך, לעמוד לימינך, לסייע לך, אני וחבריי מצטרף לברכות שנאמרו כאן.

חיים אמסלם: מאחל לך הצלחה, כי הצלחתך היא הצלחתנו.

רוחמה אברהם-בלילא: כבוד אדוני יושב ראש הוועדה, בבקשה.

תודה רבה.

אני רוצה מאוד להודות ליושב ראש ועדת הכנסת.

וגם לאחל לה הצלחה רבה בעבודה הלא פשוטה שם, שודאי יש שם קואליציות ואופוזיות.

רוחמה אברהם –: אנחנו נשתדל שזה יהיה כאופוזיציה כאחד.

אני מאחל לך שתצליחי שם להשכין שלום.

היום אנחנו נאספים יום אחרי ל"ג בעומר.

חלק מאיתנו יכול להסתפר.

כל העיקרון הזה של ל"ג בעומר, שמזכיר לנו כל תקופת העומר את מה שהיה, אפילו בין תלמידי רבי עקיבא שהם היו ודאי וודאי הדור שנתן לנו את כל מה שיש לנו במסורת היהודית.

אני כולל בזה גם את ידידינו במסורת המוסלמית.

רבי עקיבא שהטיף לסיסמה אחת של "ואהבת לרעך כמוך" זה כלל גדול בתורה.

אפילו שם לא נהגו תמיד מספיק כבוד איש ברעהו.

פה זה שורש הרע בחברה הישראלית, אנחנו יכולים להיות חברה אחת עם הרבה מאוד מגזרים, והרבה מאוד תרבויות שבאות ביחד ומייצרות ביחד מתוך כבוד הדדי.

אנחנו חייבים לקרוא אחד את השני, אני חושב שזה לא מקרה שכתוב בפרשת השבוע על האוייבים שלנו, ..."ונתתי שלום בארץ, ושכבתם ואין מחריד".

שיהיה לנו שלום עם האוייבים שלנו.

אבל חלק מהמפרשים אומרים שזה לא רק שלום עם האוייבים.

האבן עזרא ואחרים אומרים במלה אחת, אומרים נתתי שלום בארץ, שלום ביניכם.

אם יש שלום ביניכם, אם אתם יודעים לבנות חברה הגונה ביניכם, אז "ושכבתם ואין מחריד".

אין ספק שאמהות יכולות ללכת לישון בלי לחשוש מה יביא היום למחרת.

שמחתי מאוד והתרגשתי מהדברים שחלק מהחברים מכירים אותי וחלק לא.

אני רוצה לומר שאני מקווה, מאחל לעצמי, לכולנו, שתוכלו גם להגיד את זה בסוף הקדנציה את אותם הדברים, אם באמת עשינו משהו.

פה זה עבודת צוות, יהיו ציפיות גבוהות גם לגבי ההשתתפות, והשתתפות פיזית.

אני יודע שיש תחרות, אבל פה יהיה המבחן אם אנחנו באמת מאמינים שהחינוך בראש מעיינינו, וגם בהשתתפות הפעילה.

אני באמת חושב, כמו שאמר ידידי, יושב ראש לשעבר, זבולון אורלב, שאין פה קואליציה ואופוזיציה.

יכול להיות שיש נושאים שאנחנו נהיה חלוקים בזה, זה דבר טבעי ונכון.

אבל לאו דווקא נהיה חלוקים בנושא של קואליציה ואופוזיציה.

פה נדאג קודם כל לחינוך, לתלמידי ישראל.

אני רוצה להודות לצוות שהסכים להמשיך איתי, זה דבר לא קטן.

שמעתי דברים טובים ומופלאים על המקצוענות של הצוות.

אנחנו ננצל אתכן עד תום, עד הטיפה האחרונה.

כל החברים בוועדה הזאת, היו כמה שהיו – כמו שאומרים באנגלית – ONE MANE SHOW זה מין הצגה.

פה זה לא הצגה, אנחנו נעבוד בצורה עניינית מקצועית על כל הנושאים.

נשפר את החינוך בישראל בשביל כולם.

נעזור לחינוך במגזר הערבי, שבאמת בהרבה מאוד בחינות הוא נמצא באפלייה ועל הקרשים.

בחינוך הדתי, בחינוך הכללי.

ונעזור בכל הנושאים שחשוב לנו.

נדגיש גם את הערכים היהודיים של המגזר היהודי בצורה מודגשת מאוד.

זה לא מקרה, בפרשת בחוקותי כתוב, אם בחוקותי תלכו, תהיו עמלים בתורה.

לעבוד, להיות עמלים, לעבוד קשה בתורה במובן הרחב של התורה, לא במובן המצומצם, ושנהיה עמלים בתורה.

נדגיש גם את הנושאים ההומוניסטיים, הדמוקרטיים מכל הבחינות פה.

הבוקר זה לא יצא מסיבות טכניות.

אבל רציתי להעלות נושא שיש פה תלמידים במדינת ישראל שבאו פה כפליטים מסודאן.

לדעתי זה דבר ערכי ממדרגה ראשונה.

בעבר היו יהודים שבאו מגרמניה למשל, לאנגליה, וגירשו אותם בגלל שהם באו מארץ אוייב.

יהודים שבאו מגרמניה לאנגליה, יש כאן כן כזה סעיף, וזה קשור גם למסר ההומוניסטי של הערכים הדמוקרטיים, ההומוניסטיים הכלליים של החברה שלנו.

אנחנו נעבוד על הדברים האלו גם בוועדה בעזרת השם.

אנחנו נדגיש מאוד את עניין התלמידים והסטודנטים.

יש לנו פה אורחים סטודנטים מאוניברסיטת בן גוריון שטרחו להגיע.

אנחנו נעבוד למען הסטודנטים גם בבן גוריון וגם בחיפה.

ביקשתי ממנהלת הוועדה לדאוג שלא תהיה ישיבה, לא חשוב איזה נושא אנחנו מטפלים, שאין פה נוכחות של תלמידים וסטודנטים.

וזה דבר שיהיה פה קבוע.

בכל ישיבה אני רוצה שאתם תרגישו גם שזה הכתובת שלכם.

זה למענכם, אנחנו לא יכולים לעשות את הדברים בלי דיאלוג איתכם.

זה לא רק נוכחות, אלא שותפות מלאה בדיאלוג למען הדברים שאנחנו רוצים לקדם.

מאחר ואני יודע שיש מעט זמן והרבה עבודה.

בשמחה אנחנו נשתף פעולה גם בנושא המדע.

אני בטוח שאתה תשכיל לקשר בין הדברים.

דבר אחרון אני רוצה לומר, יש עירבוב בוועדה בין חברים מאוד ותיקים בכנסת, עם הרבה מאוד נסיון בעבודת הכנסת, בקידום הנושאים שחשוב להם, וגם חברים חדשים.

זה גם טוב, פה אנחנו נעבוד ביחד כדי שיהיה לכם גם קידום אישי, וקידום למען הנושאים שלשמם נבחרתם לכנסת.

אני מקווה שנשכיל לעבוד טוב ביחד עם כל הנסיון, גם בתחום החינוך שיש פה במגזרים שמיוצגים פה, ובערכים שמיוצגים פה.

שנשכיל לעבוד ביחד עם החברים החדשים.

כך יהיה פה צוות נפלא שנוכל לקדם את החינוך.

תהיה פה השרה, חברת הכנסת יולי תמיר, בישיבה מן המניין הראשון ביום שני.

אחר כך יהיה פה חבר הכנסת השר אופיר פינס, שעוסק גם בחלק מהנושאים פה.

אנחנו נעבוד איתם, ננסה לעזור למשרד החינוך, ננסה לעזור למשרד התרבות והמדע.

נהיה להם לסיוע, וזה לא אומר שאיפה שצריך בקרה תהיה בקרה, הכל לפי העניין, כדי שנוכל לקדם את הנושאים ולהשכיל את החברה הישראלית לכל המטרות שלשמן נבחרנו.

אני מאוד מודה לכולכם.